L'alcalde de Sagunt va assistir a la inauguració de l'Exposició del Ninot
02 de març 2016

![Imagen 1](/media/tb0jmkrf/84_cninots.jpg)![Imagen 2](/media/pjxb2khc/84c_-exponinot2.jpg)

​![](/media/dehp2ai2/84-c_exponinot.jpg)  

Les falleres majors de Federació Junta Fallera de Sagunt, Beatriz Alós, i María Villar van inaugurar ahir l'Exposició del Ninot al costat de l'alcalde de Sagunt, Quico Fernández, la regidora delegada de Cultura Popular, Remei Torrent, les seues corts d'honor i representants de la federació. La mostra que podrà veure's fins al pròxim 12 de març en el Centre Comercial L’Epicentre, està formada pels diferents ninots, tant de falles infantils com a grans de les diferents comissions. 

A l'acte d'inauguració, també van assistir, la regidora delegada de Festes, María Giménez, El regidor delegat de Comerç, Sergio Moreno, i el regidor de l'Equip de Govern, Pablo Abelleira.

  
Els ninots que se salvaran de la cremà el pròxim 19 de març, seran triats per un jurat format per experts en falles i especialistes en arts plàstiques, però, enguany, com a novetat, el centre comercial, repartirà, entre els seus clients, fullets perquè els interessats a visitar l'exposició puguen votar el seu ninot favorit. Els tres ninots que reben més vots seran premiats amb una banderola acreditativa i tres premis d'1.200,800 i 500 euros respectivament.

![](/media/sc3esidf/84c_corteexponinot.jpg)  
  

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-va-assistir-a-la-inauguracio-de-l-exposicio-del-ninot/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-va-assistir-a-la-inauguracio-de-l-exposicio-del-ninot/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-va-assistir-a-la-inauguracio-de-l-exposicio-del-ninot/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-va-assistir-a-la-inauguracio-de-l-exposicio-del-ninot/)